OpenLLM-France/wikimedia huggingface dataset:
# Vladímir Orlov

Vladímir Víktorovitx Orlov - rus: Влади́мир Ви́кторович Орло́в - (Moscou, 31 d'agost de 1936 - 5 d'agost de 2014) va ser un escriptor rus, conegut per la seva novel·la El viola Danílov, que va ser de culte en els anys 1980 a la Unió Soviètica. Les seves novel·les han estat traduïdes a moltes llengües, entre elles l'anglès, l'alemany, el francès, el japonès, el finlandès i l'italià.

## Biografia

Nascut a Moscou, fill de periodista, va passar gran part de la seva infantesa evacuat a Marí-El. Els anys 1954-1959 va estudiar a la facultat de periodisme de la Universitat Estatal de Moscou. Durant els seus anys estudiantils va prendre part en la llaurada de terres verges del Kazakhstan. Va fer pràctiques al periòdic Krasnoiarski rabochi (Obrer de Krasnoiarsk). A partir de 1959 va treballar deu anys en el periòdic central Komsomólskaia Pravda (La veritat de Komsomol). Va ser corresponsal durant la construcció de la línia ferroviària principal Abakan-Taixkent, i en la construcció de la central hidroelèctrica Saiano-Xúixenskaia de Khakàssia, prop de Saianogorsk.
A partir de 1969 es converteix en escriptor professional. Ensenya prosa a l'Institut de Literatura Maksim Gorki (Moscou), com a professor de la càtedra de mestratge literari. Les seves obres pertanyen al corrent postmodernista o de realisme fantàstic, continuant la línia de Nikolai Gógol i Fiódor Sologub en la literatura russa. Vladímir Orlov reflecteix la Moscou mística, plena d'esperits, fantasmes i espectres.
En l'any 2000 es van publicar les seves primeres obres completes en sis volums.

## Obres
### Novel·les

* 1965 Соленый арбуз - Síndria salada
* 1968 После дождика в четверг - La setmana que no tingui divendres
* 1972 Происшествие в Никольском - Un succés a Nikólskoie
* 1980 Альтист Данилов - El viola Danílov (cicle "Històries d'Ostánkino")
* 1988 Аптекарь - Farmacèutic (cicle "Històries d'Ostánkino")
* 1997 Шеврикука, или Любовь к привидению - Shevrikuka, o amor a l'espectre (cicle "Històries d'Ostánkino")
* 2000 Бубновый валет - La sota de diamants
* 2008 Камергерский переулок - Carreró Kamerguerski

### Col·leccions

* 1972 Трусаки - Footing
* 1988 Что-то зазвенело - Alguna cosa va començar a tintinar
* 1989 Субботники - Subótnikos

### Peces - contes de fades (amb S. Kogan)

* 1971 Посмотри на себя - Miri's
* 1972 Веселый маскарад - Mascarada alegre

### Guions de cinema

* 1965 Таежный десант - Desembarcament a la taiga

### Reportatges

* 1960 Дорога длиной в семь сантиметров - El camí de set centímetres de llarg

## Premis i condecoracions

* Orde de la Insígnia d'Honor de l'URSS
* Premi Booker Estudiantil (rus) 2008 per Carreró Kamerguerski
* Premi Gorki de Literatura 2009 per Carreró Kamerguerski
* Premi de Moscou per a les Lletres i les Arts
* Premi Valentín Katáiev de la revista Yúnost

## Referències

* ↑ Писатель Владимир Орлов скончался на 78 году жизни (en rus).

## Enllaços externs

* Biografia breu i els seus textos en rus
# Vimara

Vimara va ser un religiós del regne de Lleó, bisbe de Tui entre els anys ca. 937 i ca. 948. Apareix per primera vegada esmentat, segons Flórez, en un document de l'any 937, encara en vida d'Hermogi de Tui, on apareix signant com a Vimara Tudensis Eps. En documents posteriors torna a aparèixer, el 941 i el 942, on apareix amb altres bisbes. Hom ha volgut relacionar aquest bisbe amb un altre anomenat Bimarasio, que està enterrat al monestir de Santo Estevo de Ribas de Sil, però Flórez ho descarta per reons etimològiques. Afirma, també, que era nebot de sant Hermogi. Hauria renunciat al càrrec vers l'any 949 i al patronat de l'Església de San Juan de Neba, que la va llegar al seu germà Alfonso. El va succeir en el bisbat Baltario.

## Referències

* ↑ «Episcopoloxio da Diocese de Tui-Vigo» (en gallec). Diòcesi de Tui-Vigo. Arxivat de l'original el 2015-06-24. [Consulta: 12 agost 2015].
* ↑ Flórez, 1798, p. 52-54.

## Bibliografia

* Flórez, Enrique. España sagrada: theatro geographico-histórico de la Iglesia de España (en castellà). Tom XXII. Madrid: Oficina de la Viuda e Hijo de Marín, 1798.
# Nicodamus peregrinus

Nicodamus peregrinus és una espècie d'aranyes araneomorfes de la família dels nicodàmids (Nicodamidae). Fou descrita per primera vegada l'any 1841 per C.A. Walckenaer.
Coneguda com a red and black spider ("aranya vermella i negra), és una aranya comuna a l'est i sud d'Austràlia. A diferència de la "redback spider" (Latrodectus hasselti), la coloració vermella brillant no sembla advertir de perill significatiu per als éssers humans. S'alimenta d'una varietat d'insectes petits. Han sigut observades a Queensland, Nova Gal·les del Sud, Victòria, Tasmània i Austràlia Meridional.
Normalment es pot trobar sota escorces, pedres o arbres caiguts, a prop del sòl. Les potes són vermelles i negre. El cefalotòrax és vermell, l'abdomen és negre o, de vegades, d'un blau fosc. Els palps són vermells i negre. La longitud de cos dels mascles és de 8 a 10 mm, i les femelles de 12 a 14 mm. El sac d'ous és de 10 a 20 mm de diàmetre i conté de 30 a 50 ous d'1 mm de diàmetre. El sac és de forma plano-convexa, de seda blanca i esponjosa, que col·loca en una part protegida com, per exemple, sota l'escorça.
Observacions d'aparellaments en captivitat mostren que habitualment el mascle acaba morint. Aquestes aranyes, mentre caminen, tendeixen a moure les seves potes davanteres enlaire; i els mascles toquen el terra amb els seus palps.
Aquesta aranya pertany a la família dels nicodàmids (Nicodamidae). Però havia estat incorporada dins dels terídids (Theridiidae), agelènids (Agelenidae) i zodàrids (Zodariidae). El 1841 fou descrita i anomenada per Charles Walckenaer Theridion peregrinum i posteriorment ha passat per diversos canvis de nom. El més recent, el 1995, en una revisió de la família Nicodamidae, Mark Harvey va reemplaçar el nom que tenia en aquell moment, Nicodamus bicolor, pel de Nicodamus peregrinus. La denominació original de peregrinum per part de Walckenaer fa referència al seu comportament errant.

## Referències

* ↑ (anglès) World Spider Catalog: Nicodamus peregrinus Walckenaer, 1841 en la família Nicodamidae +base de dades
* ↑ Walckenaer, C. A. (1841). Histoire naturelle des Insects. Aptères. Paris 2(for 1837), 1-549. doi:10.5962/bhl.title.61095.
* 1 2 Robert Whyte & Greg Anderson. «Nicodamus spp. Red-black Spiders». Arachne.org.au. [Consulta: 15 octubre 2012].
* ↑ McKeown, Keith C. Australian Spiders. Australian Museum: Sirius Books, 1952, p. 248–249.
* ↑ Mascord, Ramon. Australian Spiders in Colour. Artarmon NSW, Australia: A.H. & A.W. Reid SBN 589 07065 7, 1970, p. 66.
# Nicocles de Salamina

Nicocles de Salamina és el nom dels següents personatges:
* Nicocles de Salamina (pare d'Evàgores), pare del rei Evàgores I
* Nicocles de Salamina (rei), rei de Salamina de Xipre, fill d'Evàgores I.
# Guillem IV de Luxemburg

Guillem IV de Luxemburg (Biebrich (Hessen) 1852 - Castell de Berg 1912). II Gran Duc de Luxemburg que governà el petit gran ducat centreeuropeu des de l'any 1905 fins a l'any de la seva mort, el 1912.
Nat a la ciutat alemanya de Biebrich el dia 22 d'abril de 1852 sent fill del gran duc Adolf I de Luxemburg i de la princesa Adelaida d'Anhalt. Guillem era net per via paterna del duc Guillem de Nassau-Weilburg i de la princesa Lluïsa de Saxònia-Hildburghausen i per via materna del príncep Frederic August d'Anhalt i de la princesa Maria de Hessen-Kassel.
El 21 de juny de 1893 es casà amb la infanta Maria Anna de Portugal, filla del rei Miquel I de Portugal i de la princesa Adelaida de Löwenstein-Wertheim-Rosenberg, al Castell de Fischhorn. La parella tingué sis filles:
* SAR la gran duquessa Maria Adelaida I de Luxemburg, nada a Colmar-Berg el 1894 i morta al Castell de Hohenburg el 1924.
* SAR la gran duquessa Carlota I de Luxemburg, nada al Castell de Berg el 1896 i morta al Castell de Fischhorn el 1985. Es casà l'any 1919 a Luxemburg amb el príncep Fèlix de Borbó-Parma.
* SAR la princesa Hilda de Luxemburg, nada a Colmar-Berg el 1897 i morta el 1979 a Colmar-Berg. Es casà l'any 1930 amb el príncep Adolf de Schwarzenberg.
* SAR la princesa Antonieta de Luxemburg, nada al Castell de Hohenburg el 1899 i morta el 1954 a Lenzerheide (Suïssa) el 1954. Es casà amb el cap de la casa reial de Baviera, el príncep Robert de Baviera.
* SAR la princesa Elisabet de Luxemburg, nada a Luxemburg el 1901 i morta al Castell de Hohenburg el 1950. Es casà al Castell de Hohenburg l'any 1922 amb el príncep Lluís Felip de Thurn und Taxis.
* SAR la princesa Sofia de Luxemburg, nada a Colmar-Berg el 1902 i morta a Múnic el 1941. Es casà al Castell de Hohenburg el 1921 amb el príncep Ernest Enric de Saxònia.
Esdevingué gran duc de Luxemburg a la mort del seu pare l'any 1905. Durant set anys, fins al 1912, estigué al cap del petit gran ducat centreeuropeu.
El dia 25 de febrer de 1912 morí al Castell de Berg a l'edat de 57 anys.
# NYArts

NYARTS Magazine, o New York Arts Magazine, és una revista d'art fundada per Abraham Lubelski el 1995.
És una revista d'art contemporani que tracta de les tendències que s'esdevenen a Nova York. Articulistes destacats han estat Arthur Danto, Robert C. Morgan, Achille Bonito Oliva, Enrico Pedrini, Stefano Pasquini, Dennis Bellone.

## Enllaços externs

* NYARTS pàgina web de la revista
# NYC (grup)

NYC, abans NYC Boys, és una banda japonesa masculina de l'agència Johnny & Associates formada per tres membres i gestionada pel segell discogràfic Johnny’s Entertainment.

## Membres

* Yuma Nakayama (中山優馬, Nakayama Yūma): nascut a Osaka el 13 de gener de 1994.
* Ryosuke Yamada (山田凉介, Yamada Ryōsuke): nascut a Tòquio el 9 de maig de 1993.
* Yuri Chinen (知念 侑李, Chinen Yūri): nascut a Shizuoka el 30 de novembre de 1993.

## Biografia

El grup va néixer el 2009 sota el nom de NYC Boys i fou anunciat un debut amb single conjuntament amb el grup dels Johnny’s Jr. Nakayama Yuma w/ B.I. Shadow, dintre del qual hi havia, a més de Nakayama, Kento Nakajima, Fuma Kikuchi, Yugo Kouchi i Hokuto Matsumura. El president Kitagawa ideà el seu nom per tal d'unir-los amb la ciutat de Nova York i s'anuncià que el single serviria com tema principal del Mundial de Voleibol d'aquell any.
D'ençà del segon single el grup va continuar solament com NYC i ha llançat singles de forma ocasional.

## Discografia

* NYC / Koishite Akuma (14.07.2009)
* Yūki 100% (07.04.2010)
* Yoku Asobi Yoku Manabe (20.10.2010)
* Yume Tamago (09.03.2011)
* Wonderful Cupid / Garasu no •Mahō (04.01.2012)
* Haina! (25.05.2012)

## Referències

* ↑ Redacció «ジャニー社長が新ユニット命名！その名は「ＮＹＣ」» (en japonès). Sponichi, 08-06-2009 [Consulta: 9 novembre 2013].
* ↑ «Single». Johnny's Entertainment. Arxivat de l'original el 30 d’octubre 2013. [Consulta: 9 novembre 2013].

## Enllaços externs

* Web oficial a Johnny's Entertainment Arxivat 2012-07-30 a Wayback Machine.
# Volkovce

Volkovce és un poble i municipi d'Eslovàquia que es troba a la regió de Nitra, al sud-oest del país.

## Història

La primera menció escrita de la vila es remunta al 1209.

## Referències

* ↑ «Nitriansky kraj (Slovakia): Districts, Towns and Municipalities - Population Statistics, Charts and Map». [Consulta: 19 desembre 2021].
* ↑ Design, FBC Web. «História» (en anglès americà), 11-02-2015. [Consulta: 19 desembre 2021].
# Nezihe Viranyalı

Nezihe Viranyalı (Vidin, Bulgària, 1924 o 1925 - İstanbul, 22 de desembre de 2004) fou una de les primeres aviadores turques. Viranyalı es troba entre les dones turques que van aprendre a pilotar avions, formant part de l'alumnat de Sabiha Gökçen. Segons ella mateixa, inicià a volar als 16 anys, va volar més de 2.800 hores en avions amb motor, més de 180 hores amb planadors i va saltar amb paracaigudes més de 100 vegades. També va participar com a paracaigudista en un show aeri a Alemanya el 1955.
Va ser invitada especialment als Estats Units, per l'aviadora Jacqueline Cochran, obtenint una llicència de pilot d'aviació civil en la Universitat de Tennessee.

## Referències

* 1 2 http://arsiv.sabah.com.tr/2004/12/28/cp/gnc101-20041219-102.html
* ↑ https://web.archive.org/web/20071102170409/http://www.rumeliturk.net/kim/viranyali.htm
* ↑ http://www.haberler.com/haftanin-tarihine-bakis-7987143-haberi
* ↑ https://web.archive.org/web/20060502012708/http://www.aksam.com.tr/arsiv/aksam/2004/12/24/gundem/gundem11.html
* ↑ http://www.yenisafak.com/arsiv/2004/aralik/05/g07.html

## Vegeu també

* Esra Özatay
# Nezara viridula

Nezara viridula també conegut com a bernat pudent és una espècie d'insecte hemípter de la família Pentatomidae. Desprèn una olor intensa, irritant i persistent quan se'l molesta, se sent amenaçat o se'l trepitja. L'olor desagradable prové d'unes glàndules que s'obren en la part ventral del mesotòrax, al costat de la inserció del tercer parell de potes. S'alimenta d'una gran varietat de plantes de més de vint famílies. Representa una important plaga dels cultius comercials com la soja.

## Noms comuns

Bernat pudent, pudenta, xinxa verda, xinxa de camp.

## Descripció

La seva coloració és verda pàl·lida uniforme amb tres petites taques pàl·lides en el marge frontal de la part posterior del tòrax. També poden tenir coloració vermella. Les nimfes tenen una coloració totalment diferent, que canvia en cada estadi.

## Distribució

És una espècie cosmopolita, que es pot trobar a l'Àfrica, Austràlia, Europa, el nord d'Àsia (excepte la Xina), el Sud-est Asiàtic i Amèrica. El seu origen és possiblement africà i/o mediterrani.

## Referències

* ↑ TSN 108925 al web del Sistema Integrat d'Informació Taxonòmica. (anglès)
* ↑ Squitier J.M. (1997, actualizado 2007) »Southern green stink bug« Featured creatures, University of Florida Institute of Food and Agricultural services. visto 14 de octubre de 2008.
* ↑ Panizzi A.R. et al. (2000). Stink bugs (Pentatomidae). En: Schaefer C.W. & Panizzi A.R. (eds.) Heteroptera of economic importance, str. 421-747. Boca Raton: CRC Press.
* ↑ McGavin, G. C.. Insectos, Arañas y otros Artrópodos Terrestres (en español). Barcelona, España: Ediciones Omega, 2005. ISBN 84-282-1201-5.
* ↑ Bugguide.net. Species Nezara viridula - Southern Green Stink Bug

## Enllaços externs

* Bugguide.net. Species Nezara viridula - Southern Green Stink Bug
# Víctor Adolfo Carretero Rodríguez

Víctor Adolfo Carretero Rodríguez (Carmona?, 1896 - Sevilla, juliol de 1936) va ser un periodista i polític socialista andalús, executat víctima de la repressió en la zona franquista durant la Guerra Civil.
Periodista de professió, va treballar com a corresponsal de El Heraldo de Madrid a Sevilla. Des del final de la dictadura de Primo de Rivera va ser membre del Partit Socialista Obrer Espanyol (PSOE) en l'agrupació de Sevilla. A les eleccions municipals de 1931 que van donar lloc a la Segona República, va ser escollit regidor de l'ajuntament de Sevilla pel districte sisè, arribant a ser tinent d'alcalde. Va ocupar el càrrec fins a 1934, quan van ser cessats els ajuntaments de l'esquerra pel govern de la Confederació Espanyola de Dretes Autònomes (CEDA). A les primeres eleccions a Corts de la República va ser candidat no oficial del PSOE en presentar-se en una candidatura paral·lela a l'oficial de la Conjunció Republicano-Socialista a causa del desacord del PSOE sevillà amb la presència de determinats candidats propers a Niceto Alcalá-Zamora en la coalició, sense resultar elegit.
Dins del PSOE va ser vocal i vicepresident de la Federació Socialista de la província de Sevilla i membre de la directiva local, delegat al Congrés del PSOE en 1932 i representant socialista en la comissió per a l'estudi d'un projecte d'estatut d'autonomia per a Andalusia durant la República. El 1933 va haver de sofrir una campanya d'assetjament de la dreta i la patronal sevillana en ser acusat falsament d'induir l'assassinat de Pedro Caravaca, president de la patronal andalusa (Federació Econòmica d'Andalusia) i antic dirigent econòmic en la dictadura de Primo de Rivera. En les eleccions generals de 1936 va ser escollit diputat i, fins a la presa de possessió, va ocupar provisionalment el càrrec de diputat provincial. Després del cop d'estat del 18 de juliol de 1936 que va donar lloc a la Guerra Civil va ser detingut i executat en aplicació del bàndol de guerra en els primers dies de la revolta.

## Referències

* Entrada, al Diccionario biográfico del socialismo español.
* Álvarez Rey, Leandro. Los Diputados por Andalucía de la Segunda República 1931-1939. Sevilla: Centro de Estudios Andaluces, 2010, p. 538-541. ISBN 9788493785505.
# Noez

Noez és un municipi de la província de Toledo a la comunitat autònoma de Castella-La Manxa. Limita amb Polán i Casasbuenas al nord, Mazarambroz a l'oest, Pulgar al sud i Totanés a l'oest.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 902 | 818 | 820 | 817 | 823 | 802 | 798 | 800 | 800 | 806 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Gonzalo Torija Díaz | UCD | 19/04/1979 |
| 1983 - 1987 | Gonzalo Torija Díaz | AP/PDP/UL | 28/05/1983 |
| 1987 - 1991 | Juan Francisco Revenga Ruiz | Independent | 30/06/1987 |
| 1991 - 1995 | Martín Rojas García | PSOE | 15/06/1991 |
| 1995 - 1999 | Tomás Largo Ruiz | PP | 17/06/1995 |
| 1999 - 2003 | Tomás Largo Ruiz | PP | 03/07/1999 |
| 2003 - 2007 | Yolanda Sánchez García | PSOE | 14/06/2003 |
| 2007 - 2011 | Yolanda Sánchez García | PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |
# Villanders

Villanders (italià Villandro) és un municipi italià, dins de la província autònoma de Tirol del Sud. És un dels municipis del districte i vall d'Eisacktal. L'any 2007 tenia 1.858 habitants. Comprèn les fraccions de St. Stefan (Santo Stefano), St. Moritz (San Maurizio) i St. Valentin (San Valentino). Limita amb els municipis de Barbian, Klausen, Lajen, Ritten i Sarntal.

## Situació lingüística

| Pertinença lingüística (cens 2001) | 98,29% alemany |
| Pertinença lingüística (cens 2001) | 1,37% italià |
| Pertinença lingüística (cens 2001) | 0,34% ladí |

## Administració

Llista d'alcaldes :
| Període | Identitat | Partit |
| 2004- | Josef Krapf | SVP |

## Personatges il·lustres

* Sepp Kusstatscher, alcalde de 1978 a 1985, conseller provincial pel SVP i europarlamentari pels Verds.
# Gran Illa d'Estrasburg

La Gran Illa d'Estrasburg (en francès, Grande île), també anomenada El·lipse Insular, és l'illa fluvial formada per la canalització del riu Ill, proper a la seva desembocadura en el Rin, i sobre la qual s'assenta el centre històric de la ciutat francesa d'Estrasburg, sorgida a partir de la fundació romana d'Argentoratum i de la vila medieval de Strateburgus. La Gran Illa va ser declarada Patrimoni de la Humanitat per la Unesco l'any 1988. El Consell Internacional de Monuments i Llocs va destacar de la Gran Illa la conservació de "un antic barri que és una mostra de les ciutats medievals."
Entre el patrimoni conservat, emmarcat en una topografia urbana típica medieval, destaquen els edificis religiosos de la catedral de Notre-Dame, quart edifici religiós més alt del món i exemple de l'arquitectura gòtica flamígera del segle xv, l'església de Sant Tomàs, el conjunt de culte catòlic i protestant de Sant Pere el Vell, l' església de Sant Pere el Jove, l' església de Sant Esteve, i el Temple Nou (reconstruït després de la guerra de 1870). L'obra d'enginyeria de canalització i de barreres coneguda com dels Ponts Coberts, el barri de la Petita França (Petite France), el Palau dels Rohan, L'antiga duana i nombrosos edificis maisons a collombages d'arquitectura civil recognoscibles per la tècnica de construcció de bigues vistes o entramat vist de fusta, com la casa Kammerzell són també exemples del patrimoni de la Gran Illa.

## Galeria d'imatges

* la Petite France
* Església de St. Tomàs i Catedral
* Catedral
* Els Ponts Coberts

## Referències

* ↑ Strasbourgo 173; Gran isla 495.

## Enllaços externs

* Informació sobre la Gran Illa en el lloc de la Unesco
# Visió mesòpica

La visió mesòpica és una visió intermèdia (intermèdia entre la fotòpica i l'escotòpica) que es dona en situacions d'il·luminació que, sense arribar a la foscor total, tampoc no arriben a ser la llum d'un dia a ple sol. Es tracta, principalment, del tipus de visió emprat en condicions de llum artificial, on entren en joc tant cons com bastons.
# Gran Premi de Finlàndia de Motocròs

«Gran Premi de Finlàndia de Motocròs» té aquests significats:
* Gran Premi de Finlàndia de Motocròs 125cc, celebrat fins al 2000
* Gran Premi de Finlàndia de Motocròs 250cc, celebrat fins al 1996
* Gran Premi de Finlàndia de Motocròs 500cc, celebrat fins al 1999
* Gran Premi de Finlàndia de MX1 i MX2, celebrat d'ençà de 2013
* Gran Premi de Finlàndia de MX3, celebrat d'ençà de 2008
# Vàlvula de disc

La vàlvula de disc o rotatòria és una mena de vàlvula usada als motors de dos temps. Consta d'un disc que es mou solidàriament amb el cigonyal. En aquest disc hi ha un forat per on passen els gasos de combustió en una posició en concret del cilindre. La funció d'aquesta vàlvula és permetre l'entrada de gasos frescos al motor en el moment desitjat pel dissenyador per tal d'augmentar-ne les prestacions.

## Fonts

* Blair, Gordon. (1996), Design and simulation of two-stroke engines
# Nunatak Cady

El nunatak Cady és un nunatak situat a 4,5 km a l'est de la muntanya Zeigler en el sector nord-est de les muntanyes Allegheny, en les serralades Ford de la Terra de Marie Byrd, Antàrtida. El nunatak va ser rellevat pel United States Geological Survey a partir de fotografies aèries preses per la marina dels Estats Units, 1959–65, i nomenat pel Comitè Assessor de Noms Antàrtics en honor de Frederick M. Cady, un físic de la ionosfera del Programa Antàrtic de Recerca dels Estats Units, en l'Estació Byrd, en 1968.

## Referències

* ↑ Nunatak Cady Arxivat 2021-01-14 a Wayback Machine. Geographic Names Information System. United States Geological Survey
# Noël Chabanel

Noël Chabanel fou un jesuïta missioner francès del segle xvii que viatjà al Canadà per a evangelitzar els indígenes. Fou assassinat per membres de la tribu dels hurons i més tard canonitzat. Forma part dels anomenats Màrtirs Canadencs, un grup de missioners que caigueren morts en les guerres entre hurons i iroquesos.

## Enllaços externs

* http://www.biographi.ca/FR/ShowBio.asp?BioId=34234
* http://www.newadvent.org/cathen/03551a.htm
* http://saugues43.free.fr
# Habitatge al carrer Major, 109 (Cervera)

Habitatge al carrer Major, 109 és una obra de Cervera (Segarra) protegida com a Bé Cultural d'Interès Local.

## Descripció

Situat al carrer Major, eix vertebrador del nucli antic del municipi. Casa entre mitgeres, amb planta baixa, dos pisos i golfes. Les obertures del primer i segon pis -dos a cada un- tenen la llinda plana, mentre la zona de golfes està definida per dos òculs el·líptics. Les obertures del primer pis, més grans, estan unides per una única balconada, mentre que al segon pis hi ha dos balcons. Una cornisa sobresurt rematant la part superior de la casa.

## Referències

* ↑ «Habitatge al carrer Major, 109». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2021].